חוק לקידום הבנייה במתחמים מועדפים לדיור (הוראת שעה) (תיקון מס' 4), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2661, עמ' 1164, 2017-08-07T00:00:00+03:00
חוק לקידום הבנייה במתחמים מועדפים לדיור (הוראת שעה) (תיקון מס' 4), התשע"ז – 2017 התקבל בכנסת ביום ג' באב התשע"ז (26 ביולי 2017). החוק נועד להרחיב את סוג התכניות המועדפות לדיור אשר ניתן יהיה לאשר במסגרת הליך תכנון מיוחד, כך שיכללו גם תכניות לפינוי ובינוי אשר מאפשרות בנייה של למעלה מ- 500 יחידת דיור ותכניות שיחולו על קרקע פרטית ושמאפשרות בנייתן של למעלה מ- 750 יחידות דיור. נקבע, כי באשר לתכניות על קרקע פרטית כאמור, יוכלו להגיע לותמ"ל רק תכניות שמספר הבעלים בהן הוא 10 או יותר ובקרקע שחלק משטחה הוא מקרקעי ישראל – 5 או יותר, וכי חלקו של כל אחד מהבעלים בקרקע, למעט המדינה, לא יעלה על 20%. כמו כן, במקרה של תכניות על קרקע פרטית כאמור, ההכרזה על הקרקע תיעשה לפי המלצת צוות מייעץ. בנוסף, נקבע כי תכנית על קרקע פרטית כאמור תכלול  הוראות הקובעות כי 15% לפחות מיחידות הדיור יהיה דירות בהישג יד.  כמו כן, החוק מתקן את חוק התכנון והבניה וקובע כי ועדה מחוזית תהיה רשאית להכין תכנית מיתאר מקומית או תכנית מפורטת, זאת בהתקיים התנאים הקבועים בחוק.